Rossiyada raketa diviziyasining harbiy xizmatchisi noma’lum sababga ko‘ra o‘z joniga qasd qildi

Rossiyaning Kaluga viloyatida joylashgan Kozel raketa diviziyasida 21 yoshli harbiy xizmatchining jasadi topildi. Bu haqda Rossiya tergov qo‘mitasining raketa diviziyalari bo‘yicha harbiy tergov boshqarmasiga tayangan holda “RBK” xabar bermoqda.

Dastlabki tergov xulosalariga ko‘ra, harbiy xizmatchi 12-fevral kuni o‘z joniga qasd qilgan. Bunga nima sabab bo‘lgani hozircha aniqlanmagan.